Libijski pobunjenici postavili uslove
Lider Nacionalnog prelaznog saveta saopštio da će pobunjenici preduzeti vojni napad na Sirtu ukoliko se ne ispune njihovi uslovi
Alžirsko ministarstvo inostranih poslova saopštilo je da su supruga Moamara Gadafija, ćerka Ajša i dvojica sinova Mohamed i Hanibal, automobilom ušli u Alžir. Sa njima su takođe stigli njihova deca i supružnici. Po navodima alžirskih zvaničnika, te su informacije prosleđene američkom predstavniku kao i opozicionom Privremenom nacionalnom savetu. Pobunjenički funkcioneri inače, optužuju Alžir da podržava Gadafija, snabdevajući ga plaćenicima koji su učestvovali u gušenju pobune u Libiji. rekao je Mahmud Šamam, ministar za informisanje pobunjeničke vlade. U ponedeljak se na Trgu mučenika, koji se ranije zvao Zeleni Trg, okupilo oko dve hiljade Libijaca da proslave Eid al-Fitr, odnosno Bajram, na kraju svetog meseca Ramazana. , kaže Abdul Tabuni, aktivista za zaštitu ljudskih prava u Tripoliju. Juče su se pobunjeničke snage približile Gadafijevom rodnom gradu, Sirtu. Portparol opozicije je izjavio da će antivladine snage silom zauzeti grad ukoliko tamošnje plemenske vođe ne budu položile oružje.